597/2019

Útdráttur

Úrskurður héraðsdóms um að X sætti áfram gæsluvarðhaldi á grundvelli 2. mgr. 95. gr. laga nr. 88/2008 um meðferð sakamála var felldur úr gildi en ákveðið að X skyldi þess í stað bönnuð för frá Íslandi þann tíma sem gæsluvarðhaldi var ætlað að gilda samkvæmt hinum kærða úrskurði.

Úrskurður Landsréttar

Landsréttardómararnir D-kk-nf Þ-kk-nf B-kk-nf, O-kvk-nf M-kvk-nf A-kvk-nf og V-kk-nf H. V-kk-nf kveða upp úrskurð í máli þessu.

Málsmeðferð og dómkröfur aðila

1 Sóknaraðili skaut málinu til Landsréttar með kæru 21. ágúst 2019, sem barst réttinum ásamt kærumálsgögnum 22. sama mánaðar. Kærður er úrskurður Héraðsdóms Reykjavíkur 19. ágúst 2019 í málinu nr. R[…]/2019 þar sem varnaraðila var gert að sæta áfram gæsluvarðhaldi meðan mál hans er til meðferðar fyrir æðri dómi, þó eigi lengur en til mánudagsins 17. febrúar 2020 klukkan 16. Kæruheimild er í llið 1. mgr. 192. gr. laga nr. 88/2008 um meðferð sakamála.

2 Sóknaraðili krefst staðfestingar hins kærða úrskurðar.

3 Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími.

Niðurstaða

4 Með dómi Héraðsdóms Reykjavíkur 20. febrúar 2019 var varnaraðili sakfelldur og dæmdur til fimm ára fangelsisvistar. Varnaraðili lýsti yfir áfrýjun 26. febrúar 2019. Ríkissaksóknari óskaði eftir dómsgerðum og gögnum málsins frá Héraðsdómi Reykjavíkur 7. mars 2019 og var áfrýjunarstefna gefin út degi síðar.

5 Samkvæmt 3. málslið 1. mgr. 97. gr. laga nr. 88/2008, sbr. alið 23. gr. laga nr. 76/2019, má marka gæsluvarðhaldi lengri tíma en fjórar vikur meðan á áfrýjunarfresti samkvæmt 199. gr. laga nr. 88/2008 stendur eða fresti til að leita leyfis Hæstaréttar til að áfrýja dómi Landsréttar samkvæmt 217. gr. laganna, svo og meðan mál er til meðferðar fyrir æðri dómi uns endanlegur dómur gengur.

6 Krafa sóknaraðila um áframhaldandi gæsluvarðhald byggist á 2. mgr. 95. gr. laga nr. 88/2008. Meðal skilyrða fyrir áframhaldandi gæsluvarðhaldi á grundvelli þessa ákvæðis er að mál sé rekið með fullnægjandi hraða, sbr. dóm Hæstaréttar Íslands frá 4. júlí 2011 í máli nr. 409/2011.

7 Varnaraðili hefur nú setið í gæsluvarðhaldi frá 26. ágúst 2018. Eins og rakið er í hinum kærða úrskurði hefur orðið talsverður dráttur á meðferð málsins eftir að varnaraðili lýsti yfir áfrýjun en gögn málsins hafa ekki enn borist Landsrétti. Er dráttur þessi, sem varnaraðila verður ekki kennt um, ámælisverður. Verður ekki hjá því komist, eins og hér á stendur, að líta svo á að skilyrði því sem talið verður felast 2. mgr. 95. gr. laga nr. 88/2008, um að mál sé rekið með fullnægjandi hraða, sé ekki fullnægt í málinu. Verður því ekki fallist á að framlengt verði gæsluvarðhald samkvæmt nefndu ákvæði.

8

Í ljósi þess að varnaraðili er erlendur ríkisborgari og hefur verið sakfelldur og dæmdur til fimm ára fangelsisvistar fyrir brot gegn 1. m gr. 217. gr. og 2. mgr. 218. gr. almennra hegningarlaga nr. 19/1940 verður þess í stað beitt heimild í 1. mgr. 100. gr., sbr. b lið 1. mgr. 95. gr. laga nr. 88/2008

, og ákveðið að varnaraðila skuli bönnuð för frá Íslandi þann tíma sem gæsluvarðhaldi var ætlað að gilda samkvæmt hinum kærða úrskurði.

Úrskurðarorð:

Varnaraðila, X, er bönnuð för frá Íslandi allt til 17. febrúar 2020 klukkan 16.